साइकिलें ज्यादा बिकेंगी तो लोगों की सेहत बनेगी। फ्री में! वरना, आजकल अच्छे जिम का एक महीने का चार्ज 5-7 हजार रुपए से कम नहीं है। तो क्या हुआ अगर यूपी में टीपू की साइकिल पंक्चर हो गई। असल साइकिल हमेशा हिट थी और हिट रहेगी। पेट्रोल के दाम बढ़ा दिए जाएं तो लोगों को साइकिल चलानी ही होगी। उनकी सेहत का ख्याल रखना सरकार का ही काम है। आरोग्य भारत को लागू करने से पहले पेट्रोल के दाम बढ़ाकर सरकार सेहत सुधारने की दिशा में उल्लेखनीय काम कर सकती है।